அம்மா! அம்மா! அம்மா

அம்மா! அம்மா! அம்மா தமிழ் ராஜா ரத்தத்தில் நனைந்து வந்த! என்னை முத்தத்தால் நனைத்த ! உன் இதழ்களில்! முதல் முறை என் பெயரை! எப்பொழுது உச்சரித்தாயோ! அன்றிலிருந்து இன்று வரை ! அந்த குரலில் கலந்து வரும்! உரிமையை உணர் வை ! வேறு எந்த குரலிலும் ! நான் உணர்ந்ததில்லை! உன் விரல் பட்ட உணவில்! தான் நான் உயிர் வளர்த்தேன்! உன் இதழ் சிந்திய வார்த்தையை! உச்சரித்துத் தான் மொழி பழகினேன்! உன் சுவாசத்தில் கலந்த காற்றை ! சுவாசித்து தான் வாழ்ந்திருக்கேன்! முதல் நடந்திடும் நான் ! விழுந்தது உன் மடியில்! முதல் மொழியினை நான்! உணர்ந்தது உன் இதழில்! முதல் கலங்கிடும் விழிகளை! துடைத்தது உன் உடையில்! முதல் சிரிப்பினை பழகியது! உன் முகத்தில் ! கண்ணாடிப் பார்க்கும் வரை! என் அத்தனை முகங்களும் நீயே ! உன் முன்னாடி இருப்பதை விட! வேறு இன்பமில்லை தாயே! என் நிர்வானத்தை முதலில்! களைத்த நீயே! நீல வானத்தையும் காட்டி! வளர்த்தாய் தாயே! மூச்சு விடும் இடைவெளியிலும் ! உன் அன்பு எனை ! விட்டு விலகியதில்லை! நீ காட்டி வளர்த்த ! ஒவ்வொரு பொருளும்! இனி வேறெங்கும் காண்பதற்கில்லை! கையெடுத்து நீ கும்பிடச் ! சொன்ன தெய்வமோ ! எனக்கு தலை சீவிவிட்டதில்லை! நானும் பொய்யுரைத்தப் பொழுதும் ! கூட நீ எனை அடித்ததில்லையே! குளிப்பாட்டி விடும் உன் கைகளில் ! அடி வாங்கஅடம் பிடிப்பேன்! உன்னிடம் அடி வாங்காமல் ! உன்னன்பின் ஆழம் புரிவதில்லை! என்பேன்! கிறுக்கித் தான் அம்மா! உன் கைகளை பிடித்து! எழுத துவங்கினேன் ! அன்பை சுருக்கி வாழும்! இதயங்களின் நடுவே! உறவுகளை பெருக்கி வாழும் ! உன்னுடைய நேசத்தில் நெகிழ்ந்தேன்! அணுஅணுவாய் என் வளர்ச்சியை! ரசிப்பாய் ஒரு கைப்பிடி சோறு! குறைந்தாலும் உள்ளம் துடிப்பாய் ! என்றைக்கும் உன் சேலை நுனி தான் ! என்னுடைய கை குட்டை ! உன் முகமே நான் முகம் பார்த்து ! தலை சீவும் கண்ணாடி! உன் வாயில் புத்திசாலி என்று கேட்பதை! விட முட்டாள் என்று செல்லமாக கேட்பதையே ! நான் விரும்புகிறேன் தாயே! சட்டை பையில் கை விடும் பொழுதெல்லாம் ! எனக்கு தெரியாமல் நீ ! வைத்த ஒரு ரூபா தலை நீட்டும் ! அந்த சுகம் இன்று எந்த ! ஆயிரம் லட்சங்களிலும் கிடைப்பதில்லை! உன் விரல் நுனியின் சுவையை ! எந்த நட்சத்திர ஹோட்டலிலும் ! உணர்ந்ததில்லை! உன் மடியின் சுகத்தை எந்த ! பஞ்சு மெத்தையும் தந்ததில்லை ......... அம்மா! ! சத்தியமாய் உன்னை போல் ஒரு பிரிவை! இனி வேறு ஒருவரும் தரப் போவதில்லை! தமிழ் ராஜா